S-314/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu dags. 3. maí 2016 "á hendur G-kk-þgf J-kk-þgf E-kk-þgf, [..., ...], fyrir eftirtalin brot framin á árinu 2015, nema annað sé tekið fram:

I.

Hylmingu af gáleysi og fíkniefnalagabrot með því að hafa þriðjudaginn 1. september í herbergi sínu að Hverfisgötu 46 í Reykjavík, haft í vörslum sínum þrjú málverk sem ákærði keypti skömmu áður af öðrum manni á samtals kr. 5.000, þrátt fyrir að honum mátti vera ljóst, að málverkin væru illa fengin, m.a. vegna fjölda þeirra og verðs, en málverkin reyndust stolin og á sama tíma haft í vörslum sínum 5,48 g af amfetamíni sem lögregla fann við leit á ákærða.

(M. 007-2015-51704)

Teljast brot þessi varða við 263. gr. almennra hegningarlaga nr. 19/1940 og við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Nytjastuld og umferðarlagabrot með því að hafa aðfaranótt mánudagsins 12. október við Efstahjalla 25 í Kópavogi tekið bifhjólið MF-N76 heimildarlaust og ekið bifhjólinu aðfaranótt þriðjudagsins 13. október án þess að hafa öðlast ökuréttindi og óhæfur um að stjórna því örugglega vegna áhrifa ávana- og fíkniefna (í blóði mældist amfetamín 160 ng/ml, metamfetamín 85 ng/ml og tetrahýdrókannabínól 1,3 ng/ml) um Hamraborg í Kópavogi.

(M. 007-2015-58611)

Teljast brot þessi varða við 1. mgr. 259. gr. almennra hegningarlaga nr. 19/1940 og við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

III.

Nytjastuld, umferðar- og fíkniefnalagabrot með því að hafa að kvöldi sunnudagsins 13. desember við Skipholt 50e í Reykjavík tekið bifreiðina JY-020 heimildarlaust og ekið henni án þess að hafa öðlast ökuréttindi og óhæfur um að stjórna því örugglega vegna áhrifa ávana- og fíkniefna (í blóði mældist amfetamín 245 ng/ml) um götur borgarinnar uns lögregla hafði afskipti af honum í Dalseli í Reykjavík og jafnframt á sama tíma haft í vörslum sínum 0,37 g af maríhúana sem lögregla fann við leit á ákærða.

(M. 007-2015-69218)

Teljast brot þessi varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV.

Þjófnað með því að hafa mánudaginn 29. febrúar 2016 framan við Reykjavík Residence Hotel við Hverfisgötu 45 í Reykjavík stolið ferðatöskum að óþekktu verðmæti.

(M. 007-2016-11175)

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er þess jafnframt krafist að framangreind fíkniefni, 5,48 g af amfetamíni og 0,37 g af maríhúana sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1993. Hann á að baki sakaferil. Með hliðsjón af játningu ákærða og sakaferli hans er refsing ákærða hæfilega ákveðin fangelsi í 60 daga.

Ákærði er sviptur ökurétti í 3 ár frá uppkvaðningu dómsins að telja.

Upptaka fer fram með þeim hætti er í dómsorði greinir.

Ákærði greiði sakarkostnað og málsvarnarþóknun skipaðs verjanda síns sem í dómsorði greinir.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, G-kk-nf J-x-x E-kk-nf, sæti fangelsi í 60 daga.

Upptæk eru gerð til ríkissjóðs 5,48 g af amfetamíni og 0,37 g af maríhúana sem lögregla lagði hald á við rannsókn málsins.

Ákærði er sviptur ökurétti í 3 ár frá uppkvaðningu dómsins að telja.

Ákærði greiði 392.349 krónur í sakarkostnað og málsvarnarþóknun skipaðs verjanda síns, S-kk-ef S-kk-ef héraðsdómslögmanns, 102.300 krónur.

S-kk-nf S-kk-nf.